পাবনা, ১৩ জুলাই (শীর্ষ নিউজ ডটকম):  পাবনা শহরতলীর রাজাপুরে বন্ধ হয়ে যাওয়া ক্যালিকো কটন মিলের মধ্যে একটি গলিত লাশ পাওয়া গেছে। আজ বুধবার বিকেল ৪টায় পুলিশ লাশটি উদ্ধার করেছে।  সদর থানার এসআই জিয়া জানান, ধারণা করা হচ্ছে অনেকদিন আগে তাকে হত্যা করা হয়। তিনি জানান, লাশের পরিচয় পাওয়া যায়নি। লাশের শরীর থেকে মাংস খসে পড়েছে। যে কারণে লাশটি পুরুষের না মহিলার সেটাও বোঝার উপায় নেই।  (শীর্ষ নিউজ ডটকম/প্রতিনিধি/সস/১৬.৩০ঘ.)